قاضى البلاج

قاضى الپلاچ او  دقو الشماسى  غناها عبد الحليم حافظ ف فيلم ابى فوق الشجره سنة 1969

 كلمات 
باسم الهوا والشمس و البلاچات

باسم الشباب و الحب و الأجازات

باسم الراكت و اسم المراجيح باسم الشقاوه و التفاريح

فتحت الجلسه .. محكمه

عادل بن كمال طالب تصييف

تقدم يا فتا

يا قاضى مشتاق م الصيف الماضى

و جيت ع الحبايب لقيت مكانى فاضى .. مستنى ايه يا قاضى

طالب تصيف يا فتا

و اتمنا أصيف صيف شتا

ارفع دراعك و احلف يمينك و قول دفاعك

وحياة مذاكرة طول العام اللى جابت لى صداع و زكام

مانجحت ولا شفتك يا نجاح الا عشانك يا أجازه .. و أنا و حبايبى و الافراح

ناخد من الدنيا أجازه و الامر لك يا قاضى و الحكم لك يا قاضى

النيابه

يمنع سنتين من التصييف لا بلاچ و لا عوم و لا تجديف

و يقوم ف قطر العصر يرجع حالن علا مصر

جنايتى ايه و ذنبى ايه..

جنايته ايه و ذنبه ايه

لبس مايوه قبل ما نسمح له بلبس مايوه

يوه يا لطيف

لا جاب معاه تورته و لا حتا جاتوه

يوه يا حفيظ

المحلفين ...

مصيف .. غير مصيف .. مصيف .. غير مصيف

بقا يعنى اسيب ماما و بابا و اهرب من البيت ابو بوابه

ما أعرفش اتمتع بأجازة وننبى يا تلامذه احنا غلابه

وننبى يا تلامذه احنا غلابه

محكمه

من فحص قانون البلاچات فرع التصييف و الأجازات

و مراجعة كل البيانات قررنا ما هو آت

يمنح لقب مصيف من الدرجه الأولا تكييف

هيه هيه ادلق الجردل ادلق ادلق ادلق .. قم فأنت مصيف عظيم

و قد خلعنا عليك الكسوه الصيفيه .. و وليناك امر الرعيه البلاچيه

خلغ القاضى لبس القاضى .. يحيا القاضى يعيش القاضى يعيش

محكمه

ظروف عائليه امور عاطفيه مشاكل منزليه

عقد نفسيه .. نصلح .. حل عقدك و صيف

قاضى البلاچ يا قاضى يا بو حكم سيفه ماضى

طول البلاچ و عرضه هنفرش لك قواضى و احكم بقا يا قاضى

قاضى يا قاضى .. لا أنا قبلك .. و أنا مستعجل ..

واحد واحد يا زباين

واحده

أنا خدت الاعداديه بعديها التوجيهيه و صبحت جامعيه

و فاضل لى علا التخرج مش اكتر من سنه تدينى كام سنه

و اش عرفنى انا

امال قاضى ازاى

افتى كل الفتوات و أعرف ف اللوغاريتمات و النسبيه و الذره

الا عمر الستات

ايه رأيك عمرى سبع سنين

سبع سنين

ماما و بابا فاكرين عمرى ما هاكبر و ابقا تمن سنين

بيعاملونى زى ما كنت زمان ف الروضه بيفيونكات

تربيت تربيت تتات ..علا الحلوه ام فيونكات

كل حياتى عيب ماترديش ما تعانديش امتا احس اومال بوجودى

امتا اعيش .. عايزه اعيش .. ماما و بابا دقه قديمه

دقه قديمه دقه قديمه ماما و بابا دقه قديمه

محكمه

من فحص قانون البلاچات فرع العائلات و الخلافات و مراجعة كل البيانات

قررنا ما هو آت .. يحول امرها لولى امرها

يعدل عمرها من سبعه لخمس سنين

واحد

قاضى البلاچ يا قاضى .. عاشق و جيبى فاضى

بتحبها ..

حب عباده ..

حليم

و هيا

واحد

زييى و زياده .. و جالها واحد يخطبها .. أبوها وافق كالعاده

من مسرح العرايس روح و اسرق لك حصان

و اخطفها و اجرى بيها و لا فرسان زمان

سارق خطاف .. لفوه ف لحاف .. ودوه الخانكه 
بالتلغراف

واحده

اما انا طول عمرى ما هاتجوز و لا أقول يا جواز

من صغرى باشوف ماما و بابا الكبريت و الجاز الكبريت و الجاز

واحد

و أنا برضه باحب العزوبيه عشان حريه ف حريه

مش اخلص من البيت و الجامعه و مراتى تتحكم فيا

رجاله بدون جواز شبابيك من غير ازاز

هس .. هس

اما انا مشكلتى جد الجد..

وأنا عندى مشاكل مالها عد

شطبنا ...

شطبنا

و بقية مشاكلنا يا قاضى ؟

تتأجل للصيف الماضى ..

محكمه

و بعد ما استتب الامر بين المصيفين و المصيفات

و حلينا عقد المعقدين و المعقدات ننشد النشيد

عاش الشباب .. كل الشباب

دقو الشماسى

دقو الشماسى دقو الشماسى

دقو الشماسى ع البلاچ دقو الشماسى

دقو الشماسى دقو الشماسى

دقو الشماسى م الضحا لحد التماسى

دقو دقو دقو الشماسى

يا أحلا شمس و أحلا رمل و أحلا ميه

احنا و شبابنا و حبنا اسكندريه

جايين علا امل نرتاح شويه

و الحر زى الشوق نهاره و ليله قاسى

دقوا الشماسى

ف البحر الابيض و ف هداوة لونه الأزرق

تعبنا يهرب مننا و همومنا تغرق

ونسابق الموج و الهوا و الشوق و نسبق

و البحر عارف حبنا و الشط راسى

دقو الشماسى

مصادر
 شوف كمان 

تصنيف:عبد الحليم حافظ
تصنيف:اغانى عبد الحليم حافظ
تصنيف:اغانى مصريه
تصنيف:اغانى
تصنيف:كلمات اغانى